PREDBEŽNÁ INFORMÁCIA

(podľa § 9 zákona č. 400/2015 Z. z. o tvorbe právnych predpisov
a o Zbierke zákonov Slovenskej republiky a o zmene a doplnení niektorých zákonov)


1. Pripravovaný právny predpis:
[bookmark: _Hlk232586794]Návrh vyhlášky Úradu pre reguláciu sieťových odvetví, ktorou sa mení a dopĺňa vyhláška Úradu pre reguláciu sieťových odvetvi č. 312/2022 Z. z., ktorou sa ustanovuje cenová regulácia v tepelnej energetike v znení neskorších predpisov (ďalej len „návrh vyhlášky“).

2. Základné ciele právnej úpravy:
Cieľom návrhu vyhlášky je upraviť a doplniť niektoré ustanovenia vyhlášky Úradu 
pre reguláciu sieťových odvetví č. 312/2022 Z. z., ktorou sa ustanovuje cenová regulácia v tepelnej energetike v znení neskorších predpisov (ďalej len „vyhláška č. 312/2022 Z. z.“), najmä rozsah, štruktúru a výšku ekonomicky oprávnených nákladov.

3. Zhodnotenie súčasného stavu:
V súčasnosti je cenová regulácia v tepelnej energetike upravená vo vyhláške č. 312/2022 Z. z.,
ktorá si vyžaduje zmenu a doplnenie podľa bodu 2. Navrhované úpravy vyplynuli z praxe 
v konaniach o cenovej regulácii vo veci určenia alebo schválenia ceny za výrobu, distribúciu a dodávku tepla. Predmetom úpravy bude najmä upresnenie rozsahu a štruktúry ekonomicky oprávnených nákladov a spôsob ich výpočtu ustanovením maximálnej ceny palív drevnej štiepky a peliet, ktorá vstupuje do ceny tepla.

4. Spôsob zapojenia verejnosti do prípravy právneho predpisu:
Verejnosť sa môže zapojiť do prípravy právneho predpisu formou zasielania podnetov, 
či návrhov v intenciách vecného zamerania podľa bodu 2.

Kontaktné údaje:
Úrad pre reguláciu sieťových odvetví
odbor regulácie tepelnej energetiky
Tomášikova 28C
821 01 Bratislava 3
email: teplo@urso.gov.sk; kalinayova@urso.gov.sk


5. Predpokladaný termín začatia medzirezortného pripomienkového konania: 
September 2026

